Lav et referat af nedenstående tekst:

Tekst:
Nordjylland er det sted i landet med flest ledige pladser på efterskolerne. Lille Vildmose Naturefterskole i Dokkedal er en af de efterskoler, der har haft det sværest. Der er plads til 45 elever, men kun 22 har valgt skolen. - Med kun 22 elever er den største udfordring klart den besværlige økonomi, siger Peter Birch Christensen, der er forstander på Lille Vildmose Naturefterskole. Der skal spares og derfor så har både forstander, lærere og elever påtaget sig ekstra opgaver. - Vi skal selv sørge for vedligeholdelse af bygningerne og rengøring, siger Peter Birch Christensen. Situationen er kritisk for de nordjyske efterskoler. I august drejede både Vittrup og Lynghøj Efterskole nøglen om. Og i dag står hver fjerde nordjyske efterskole med ledige pladser. - Det er klart, at man er presset med så få elever, så vi skal have nogle flere. Men det tror vi også på, at vi får, siger Peter Birch Christensen. Prisen for et år på efterskole afhænger af forældrenes indkomst. For de fleste koster det mellem 35.000 og 50.000 kroner.

Referat:
Lange ventelister til efterskolerne er mange steder erstattet af ledige senge og røde regnskaber.